Turkin Erdoğanin puheet kovenevat entisestään: ”Jos Eurooppa jatkaa tähän malliin, yhdenkään eurooppalaisen ei ole turvallista kävellä kaduilla”

Turkin presidentti ei täsmentänyt, onko jossain päin maailmaa hänen mielestään erityisen turvatonta eurooppalaisille.

Eurooppalaisten ei pian ole enää turvallista kävellä kaduilla missään päin maailmaa, jos Euroopan maiden asenne ei muutu, sanoi Turkin itsevaltainen presidentti Recep Tayyip Erdoğan keskiviikkona uutistoimisto Reutersin mukaan.

”Jos Eurooppa jatkaa tähän malliin, yhdenkään eurooppalaisen ei ole turvallista kävellä kaduilla missään päin maailmaa”, Erdoğan sanoi toimittajille Ankarassa.